# Samaritan

Samaritan és una pel·lícula de superherois estatunidenca dirigida per Julius Avery, escrita per Bragi F. Schut i protagonitzada per Sylvester Stallone en el paper principal, Javon Walton, Pilou Asbæk, Dascha Polanco i Moises Arias. Descrita com una versió fosca i nova de les pel·lícules de superherois, la història es va adaptar prèviament a les novel·les gràfiques de l'editorial Mythos Comics per part del mateix Schut, Marc Olivent i Renzo Podesta. És una coproducció de Metro-Goldwyn-Mayer i Balboa Productions.
S'ha doblat i subtitulat al català, cosa que la va convertir en la setena producció original d'Amazon doblada al català. El doblatge va ser dirigit i adaptat per Rosa Guillén a partir de la traducció de Miguel Ángel Abadías. Compta amb la veu de Joan Carles Gustems (Joe), Alex Molina (Sam Cleary), Carles di Blasi (Cyrus), Esther Solans (Tiffany Cleary), Nerea Alfonso (Sil) i David Jenner (Reza), entre d'altres.
Samaritan es va estrenar el 26 d'agost de 2022 amb la distribució de United Artists Releasing i Amazon Studios mitjançant la plataforma Prime Video. La pel·lícula va rebre crítiques en diversos sentits.

## Premissa

Un noi s'adona que un famós superheroi, que es creia que havia desaparegut després d'una batalla èpica fa vint-i-cinc anys, de fet encara pot ser viu.

## Repartiment

* Sylvester Stallone com a Joe
* Javon "Wanna" Walton com a Sam Cleary
* Pilou Asbæk com a Cyrus
* Dascha Polanco com a Tiffany Cleary
* Moisés Arias com a Reza
* Martin Starr com a Albert Casier
* Sophia Tatum com a Sil
* Jared Odrick com a Farshad
* Henry G. Sanders com a Arthur Holloway
* Shameik Moore com a Devin Holloway

## Producció

El febrer de 2019, es va anunciar que MGM havia adquirit un guió especificat de Bragi F. Schut titulat Samaritan per ser coproduït amb Balboa Productions. Schut havia escrit el guió abans d'adaptar la història en una sèrie de novel·les gràfiques publicades per Mythos Comics. El setembre de 2019, Julius Avery es va incorporar a la producció com a director.
El febrer de 2019, es va anunciar que Sylvester Stallone protagonitzaria el paper protagonista i també en seria productor. El febrer de 2020, Martin Starr, Moisés Arias, Dascha Polanco, Pilou Asbæk, Javon Walton, Jared Odrick i Michael Aaron Milligan es van unir al repartiment en papers secundaris. El març de 2020, Natacha Karam també s'hi va unir.
El setembre de 2019, el rodatge estava programat per començar l'inici de 2020 a Atlanta. Llavors, es va confirmar que el rodatge havia començat el 26 de febrer de 2020. El 14 de març, la producció es va suspendre a causa de la pandèmia de la COVID-19, i es va reprendre el 8 d'octubre.

## Estrena

L'estrena de Samaritan es va endarrerir diverses vegades, ja que prèviament s'havia previst que s'estrenés als cinemes el 20 de novembre de 2020, l'11 de desembre de 2020 i el 4 de juny de 2021. La pel·lícula es va estrenar el 26 d'agost de 2022 a diversos països amb la distribució de United Artists Releasing i Amazon Studios, que havia adquirit la cinta d'MGM aquell mateix any. Es va estrenar mitjançant la plataforma de reproducció en continu Prime Video.

## Referències

* ↑ «Samaritan». Desdelsofà.cat. [Consulta: 26 agost 2022].
* ↑ «'Samaritan', nova història superheroica amb Sylvester Stallone». El Cinèfil, 25-08-2022. [Consulta: 26 agost 2022].
* ↑ «Rocky i Rambo aprèn el català». Racó Català. [Consulta: 26 agost 2022].
* ↑ «Fitxa de doblatge Samaritan» (en eldoblatge.com). [Consulta: 26 agost 2022].
* ↑ «Samaritan». Metacritic. [Consulta: 26 agost 2022].
* ↑ McNary, Dave. «Sylvester Stallone's Superhero Drama 'Samaritan' Lands at MGM». Variety, 21-02-2019. [Consulta: 8 desembre 2019].
* 1 2 Fleming, Mike Jr. «Rambo Retired, Sylvester Stallone To Star In 'Samaritan;' Julius Avery Set To Direct MGM Thriller». Deadline Hollywood, 23-09-2019. [Consulta: 8 desembre 2019].
* ↑ Carbone, Gin. «Sylvester Stallone's Original Superhero Movie Samaritan Adds 5 Cast Members». CinemaBlend, 08-02-2020.
* ↑ N'Duka, Amanda. «Sylvester Stallone Thriller 'Samaritan' Adds Jared Odrick & Michael Aaron Milligan; Christian DelGrosso Joins 'Wally's Wonderland' – Film Briefs». Deadline Hollywood, 21-02-2020.
* ↑ Kit, Borys. «'911: Lone Star' Actress Natacha Karam Joins Sylvester Stallone in 'Samaritan' (Exclusive)». The Hollywood Reporter, 02-03-2020. [Consulta: 2 març 2020].
* ↑ «Sly Stallone on Instagram: "My daughter @sistinestallone Visiting me on the set of my new film SAMARITAN after I had to take care of business! #Samaritan"», 20-02-2020. Arxivat de l'original el 2023-04-14. [Consulta: 7 setembre 2020].
* ↑ D'Alessandro, Anthony. «Sylvester Stallone Superhero Thriller 'Samaritan' Going On Two-Week Hiatus». Deadline, 15-03-2020. [Consulta: 3 abril 2020].
* ↑ Scott, Ryan. «Sylvester Stallone Shares Samaritan Sneak Peek as Filming Resumes». MovieWeb, 08-10-2020. [Consulta: 11 octubre 2020].
* ↑ D'Alessandro, Anthony. «Sylvester Stallone MGM Thriller 'Samaritan' Heads To Early December 2020». Deadline Hollywood, 27-11-2019. [Consulta: 8 desembre 2019].
* ↑ D'Alessandro, Anthony. «'Matrix 4' Moves To 2022, 'Godzilla Vs. Kong' Stomps To 2021 & More: Warner Bros. Release Date Change Friday». Deadline Hollywood, 12-06-2020. [Consulta: 12 juny 2020].
* ↑ Fuge, Jon. «Sylvester Stallone Superhero Flick Samaritan Sets 2022 Release Date». Movieweb, 11-08-2021. [Consulta: 14 agost 2021].
* ↑ Maas, Jennifer. «Amazon Closes $8.5 Billion Acquisition of MGM» (en anglès americà). Variety, 17-03-2022. [Consulta: 17 març 2022].
* ↑ «Russell Crowe to Star in Supernatural Thriller 'The Pope's Exorcist' (Exclusive)». The Hollywood Reporter, 27-06-2022.
* ↑ Jackson, Angelique. «Ron Howard’s ‘Thirteen Lives’ Moves to August, Pivots to Hybrid Release via MGM and Amazon (EXCLUSIVE)». Variety, 17-05-2022.